CELEX: 32013R1375
Language: fi
Date: 2013-12-19 00:00:00
Title: Komission asetus (EU) N:o 1375/2013, annettu 19 päivänä joulukuuta 2013 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IAS 39:n osalta  ETA:n kannalta merkityksellinen teksti

20.12.2013   
            
            
               FI
            
            
               Euroopan unionin virallinen lehti
            
            
               L 346/42
            
         KOMISSION ASETUS (EU) N:o 1375/2013,
   annettu 19 päivänä joulukuuta 2013,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IAS 39:n osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösstandardeja antava elin International Accounting Standards Board julkaisi 27 päivänä kesäkuuta 2013 muutokset kansainväliseen tilinpäätösstandardiin IAS 39 Rahoitusinstrumentit: kirjaaminen ja arvostaminen otsikolla Johdannaisten uudistaminen ja suojauslaskennan jatkaminen. Muutosten tarkoituksena on tarjota apua tilanteissa, joissa johdannainen, joka on määritetty suojausinstrumentiksi, uudistetaan yhdeltä vastapuolelta keskusvastapuolelle säädösten tai määräysten seurauksena. Muutos merkitsee, että suojauslaskentaa voidaan jatkaa uudistamisesta riippumatta, sillä ilman muutosta se ei olisi sallittua.
            
         
               (3)
            
            
               Euroopan parlamentin ja neuvoston asetuksessa (EU) N:o 648/2012 (3) edellytetään tiettyjen OTC-johdannaislajien keskusvastapuoliselvitystä. Tämän vuoksi tiettyjen suojausinstrumenttien vastapuolten olisi sovittava, että ne korvaavat suojautumista koskevan transaktion alkuperäisen vastapuolen keskusvastapuolella kyseisen asetuksen vaatimusten mukaisesti.
            
         
               (4)
            
            
               Jotta vältettäisiin raportointitaakka, joka aiheutuu, kun OTC-johdannaiset on uudistettava keskusvastapuolelle säädösten tai määräysten seurauksena tai säädösten tai määräysten voimaantulon seurauksena, on tarpeen vahvistaa poikkeus IAS 39:ään sisältyvään nykyiseen vaatimukseen, jonka mukaisesti suojauslaskenta on lakkautettava.
            
         
               (5)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group) teknisen asiantuntijaryhmän (Technical Expert Group) kuulemisessa vahvistettiin, että muutokset IAS 39:ään ovat asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukaiset.
            
         
               (6)
            
            
               Sen vuoksi komission asetusta (EC) N:o 1126/2008 olisi muutettava.
            
         
               (7)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liitteessä oleva kansainvälinen tilinpäätösstandardi IAS 39 Rahoitusinstrumentit: kirjaaminen ja arvostaminen tämän asetuksen liitteen mukaisesti.
   2 artikla
   Kaikkien yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2014 tai sen jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annettu Euroopan parlamentin ja neuvoston asetus (EU) N:o 648/2012 (EUVL L 201, 27.7.2012, s. 1).
   
      LIITE
      
                  
                     IAS 39
                  
               
               
                  
                              
                                 IAS 39
                              
                           
                           
                              
                                 Rahoitusinstrumentit: kirjaaminen ja arvostaminen
                              
                           
                        
            ”Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:ltä internetosoitteesta www.iasb.org.”
      
         Muutokset IAS 39:ään Rahoitusinstrumentit: kirjaaminen ja arvostaminen
      
      
         
            Johdannaisten uudistaminen ja suojauslaskennan jatkaminen
         
      
      Muutetaan kappaleita 91 ja 101.
      
         Käyvän arvon suojaukset
      
      …
      
               
                  
                     91
                  
               
               
                  Yhteisön on lopetettava kappaleessa 89 tarkoitettu suojauslaskenta ei-takautuvasti, jos:
                  
                              
                                 a)
                              
                           
                           
                              
                                 suojausinstrumentti erääntyy tai myydään, sopimus puretaan tai toteutetaan. Tässä yhteydessä suojausinstrumentin korvaaminen tai jatkaminen toisella suojausinstrumentilla ei ole erääntymistä tai purkamista, jos tällainen korvaaminen tai jatkaminen on osa yhteisön dokumentoitua suojausstrategiaa. Lisäksi suojausinstrumentti ei tässä yhteydessä eräänny tai purkaudu, jos:
                              
                              
                                          
                                             i)
                                          
                                       
                                       
                                          
                                             säädösten ja määräysten seurauksena taikka säädösten ja määräysten voimaantulon vuoksi suojausinstrumentin osapuolet sopivat, että yksi tai useampi selvitysvastapuoli korvaa alkuperäisen vastapuolensa niin, että siitä tulee kunkin osapuolen uusi vastapuoli. Tässä yhteydessä selvitysvastapuoli on keskusvastapuoli (jota joskus kutsutaan ”selvitysorganisaatioksi” tai ”selvitysagentiksi”) taikka yhteisö tai yhteisöjä, esimerkiksi jonkin selvitysorganisaation selvitysjäsen tai jonkin selvitysorganisaation selvitysjäsenen asiakas, joka toimii tai jotka toimivat vastapuolena keskusvastapuoliselvityksen tekemiseksi. Jos suojausinstrumentin osapuolet korvaavat alkuperäiset vastapuolensa eri vastapuolilla, tätä kappaletta sovelletaan kuitenkin vain, jos kaikki osapuolet tekevät selvityksen saman keskusvastapuolen kanssa.
                                          
                                       
                                    
                                          
                                             ii)
                                          
                                       
                                       
                                          
                                             muut mahdolliset suojausinstrumentin muutokset rajoittuvat niihin, jotka ovat tarpeen mahdollistamaan tällainen vastapuolen korvaaminen. Tällaiset muutokset rajoittuvat niihin, jotka vastaavat ehtoja, joita voitaisiin odottaa, jos suojausinstrumentti olisi alun perin selvitetty selvitysvastapuolen kanssa. Näitä muutoksia ovat esimerkiksi muutokset vakuusvaatimuksissa, oikeuksissa vähentää saamis- ja velkasaldoja toisistaan ja veloitettavissa maksuissa.
                                          
                                       
                                    
                        
                              
                                 b)
                              
                           
                           
                              …
                           
                        …
               
            
         Rahavirran suojaukset
      
      …
      
               
                  
                     101
                  
               
               
                  Yhteisön on lopetettava kappaleissa 95–100 tarkoitettu suojauslaskenta ei-takautuvasti kaikissa seuraavissa tapauksissa:
                  
                              
                                 a)
                              
                           
                           
                              
                                 Suojausinstrumentti erääntyy tai myydään, sopimus puretaan tai toteutetaan. Tällöin suojausinstrumentista kertyneen voiton tai tappion, joka on kirjattu muihin laajan tulokseen eriin ajalta, jolloin suojaus oli tehokas (katso kappale 95a), on jäätävä omaan pääomaan erilliseksi eräksi, kunnes ennakoitu liiketoimi toteutuu. Liiketoimen toteutuessa sovelletaan kappaletta 97, 98 tai 100. Tämän alakohdan soveltamiseksi suojausinstrumentin korvaaminen tai jatkaminen toisella suojausinstrumentilla ei ole erääntymistä tai purkamista, jos tällainen korvaaminen tai jatkaminen on osa yhteisön dokumentoitua suojausstrategiaa. Lisäksi suojausinstrumentti ei tämän alakohdan soveltamiseksi eräänny tai purkaudu, jos:
                              
                              
                                          
                                             i)
                                          
                                       
                                       
                                          
                                             säädösten ja määräysten seurauksena taikka säädösten ja määräysten voimaantulon vuoksi suojausinstrumentin osapuolet sopivat, että yksi tai useampi selvitysvastapuoli korvaa alkuperäisen vastapuolensa niin, että siitä tulee kunkin osapuolen uusi vastapuoli. Tässä yhteydessä selvitysvastapuoli on keskusvastapuoli (jota joskus kutsutaan ”selvitysorganisaatioksi” tai ”selvitysagentiksi”) taikka yhteisö tai yhteisöjä, esimerkiksi jonkin selvitysorganisaation selvitysjäsen tai jonkin selvitysorganisaation selvitysjäsenen asiakas, joka toimii tai jotka toimivat vastapuolena keskusvastapuoliselvityksen tekemiseksi. Jos suojausinstrumentin osapuolet korvaavat alkuperäiset vastapuolensa eri vastapuolilla, tätä kappaletta sovelletaan kuitenkin vain, jos kaikki osapuolet tekevät selvityksen saman keskusvastapuolen kanssa.
                                          
                                       
                                    
                                          
                                             ii)
                                          
                                       
                                       
                                          
                                             muut mahdolliset suojausinstrumentin muutokset rajoittuvat niihin, jotka ovat tarpeen mahdollistamaan tällainen vastapuolen korvaaminen. Tällaiset muutokset rajoittuvat niihin, jotka vastaavat ehtoja, joita voitaisiin odottaa, jos suojausinstrumentti olisi alun perin selvitetty selvitysvastapuolen kanssa. Näitä muutoksia ovat esimerkiksi muutokset vakuusvaatimuksissa, oikeuksissa vähentää saamis- ja velkasaldoja toisistaan ja veloitettavissa maksuissa.
                                          
                                       
                                    
                        
                              
                                 b)
                              
                           
                           
                              …
                           
                        
            Lisätään kappale 108D ja liitteeseen A kappale AG113A.
      
         Voimaantulo ja siirtymäsäännöt
      
      …
      
               
                  108D
               
               
                  Kesäkuussa 2013 IAS 39:ään tehdyillä muutoksilla Johdannaisten uudistaminen ja suojauslaskennan jatkaminen muutettiin kappaleita 91 ja 101 ja lisättiin kappale AG113A. Yhteisön on sovellettava kyseisiä kappaleita 1.1.2014 tai sen jälkeen alkavilla tilikausilla. Yhteisön on sovellettava näitä muutoksia takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittu. Jos yhteisö soveltaa näitä muutoksia aikaisemmin, tästä on annettava tieto.
               
            …
      
         Suojauksen tehokkuuden arvioiminen
      
      …
      
               
                  AG113A
               
               
                  Selvyyden vuoksi todettakoon, että vaikutukset, joita aiheutuu, kun alkuperäinen vastapuoli korvataan selvitysvastapuolella ja tehdään asiaan liittyvät muutokset kappaleissa 91.a.ii) ja 101.a.ii) kuvatulla tavalla, on otettava huomioon suojausinstrumentin arvostamisessa ja näin ollen suojauksen tehokkuuden arvioinnissa ja suojauksen tehokkuuden mittaamisessa.